Romașcanu: Dacă se retrage, Cîrstoiu va fi înlocuit cu alt candidat comun cu șanse
Purtătorul de cuvânt al PSD Lucian Romașcanu a declarat că strategia coaliției, în cazul în care se retrage din cursa pentru șefia Primăriei Capitalei Cătălin Cîrstoiu, este de a avea un alt candidat comun al celor două partide cu șanse de a câștiga un mandat la conducerea PMB, iar o decizie va fi luată luni. El a mai spus că mandatul medicului Cîrstoiu este pe masa coaliție, însă consideră că acesta ar trebuie să spună dacă se retrage sau merge mai departe. Social-democratul a mai precizat că ideal ar fi ca partidele din coaliție să câștige și funcția de primar general și să aibă și Consiliul General pentru că e mai ușor să fie implementate proiectele pentru București.